Gėlaitis
Gėlaitis – ežeras Vilniaus rajone, 2,5 km į šiaurės rytus nuo Nemenčinės, Nemenčinės miške. Ežero ilgis iš pietvakarių į šiaurės rytus 0,45 km, didžiausias plotis – 0,15 km. Altitudė 121,5 m. Ežeras telkšo giliame duburyje, supamas eglynų ir pušynų. Pro Gėlaitį į šalimais į pietus telkšantį Gėlos ežerą teka Gėlos upelis (Neries baseinas). Netoli rytinio kranto yra Gėlos gyvenvietė. Ežerėvardis Gėláitis kildinamas nuo žodžių gėlas, gėlus („bedruskis, saldus, prėskas“).